Kolme laulua


I. Äidin käsky. 

 Käy, poikan’, eestä synnyinmaan
 Nyt taistoon rohkeasti!
 Käy, niinkuin mies voi käydä vaan,
 Jalosti, uljahasti!
 Miehuus on poikain Suomenmaan
 Ihanne ollut ainiaan:
 Sa maatas kunnioita!
 Sa sankariksi koita
 Ja voita –
 Taikka kuule!

II. Pojan vastaus. 

 Jo, äiti kulta, valmis oon,
 Jo riennän riemumiellä
 Ma tuimimpaanki taisteloon,
 Lyön, voitan kaikki siellä!
 Jos voittaa en voi – kuolla voin!
 Oi, kuin lie kaunis kuolla noin!
 Vaan väistyä en saata
 Ja sulo suomenmaata
 En laata
 Puoltamasta!

III. Molempain toivotus. 

 Het’ iske nuoles, ukkonen,
 Ja puhkaise sen rinta,
 Ken puoltamaan käy nurkkuen,
 Mi hälle kallihinta!
 Oi, taivas, synny kostamaan,
 Maa elävältä nielaiskaan
 Tuon petturinsa hurjan,
 Tuon arkamielen nurjan,
 Tuon kurjan
 Jänishousun!

[Juho] Laine.

Lähde: Päijänne 29.3.1882.

Juho Laine
Laulut
Runot
Päijänne
1882